Umferðarráð kom saman til fundar 22. júní sl . Svofelld ályktun var samþykkt á fundinum : „ Umferðarráð minnir á að nú fer í hönd mikill álagstími á vegum landsins . Reynslan sýnir að flest alvarlegustu umferðarslysin verða á þjóðvegum utan þéttbýlis að sumarlagi . Umferðarráð lýsir sérstakri ánægju með þær aðgerðir sem ráðist hefur verið í til þess að auka eftirlit lögreglu . Reynslan sýnir að þegar saman fer öflugt eftirlit og markviss áróður og fræðsla næst árangur . Umferðarráð bendir hins vegar á að fyrst og fremst þarf hver einasti vegfarandi að vera meðvitaður um þá miklu ábyrgð sem fylgir þátttöku í umferðinni . Ökumaður sem fer varlega og eftir settum reglum er ekki einungis að minnka áhættu sína og farþega sinna heldur allra annarra í umferðinni . Bílbelti og öryggisbúnað fyrir börn í bílum á undantekningarlaust að nota .